Clamosa

:*Iste articlo tracta sobre *'Clamosa**. Ta altros usos d'o [[toponimia|toponimo]] **Clamosa** se veiga **Clamosa (desambigación)**.''


**Clamosa** ye un [[lugar]] [[Aragón|aragonés]] d'o [[municipio]] d'[[A Fueva (municipio)|a Fueva]], en a [[Comarcas d'Aragón|comarca]] de [[Sobrarbe]] y a provincia de [[provincia de Uesca|Uesca]]. Actualment a suya [[población humana|población]] ye de 3 habitants ([[2011]]).

Clamosa yera capital d'un [[municipio]] de dreito propio, que heba nombre [[Clamosa (municipio)|Clamosa]], d'o cual feba parte tamién [[Caneto]] y [[a Penilla]], y os lugarichons de [[Bediello (Clamosa)|Bediello]] y [[A Selva (Clamosa)|a Selva]], toz cinco en o vallón d'o [[barranco de Clamosa]]. A partir d'o periodo intercensal de 1842-1857 se i incorpororon dos d'os tres nuclios d'a vecina val d'o [[barranco d'o Salinar]], [[Trillo (Clamosa)|Trillo]] y [[Salinas de Trillo|Salinas]], en remanindo [[Troncedo]] como municipio deseparau. O municipio desapareixió en a [[anyos 1960|decada de 1960]] en dir-se despoblando os lugars y pardinas que en feban parte, sobretot con as succesivas inauguracions d'os dos [[entibo]]s que arruinoron a comarca: L'[[entibo de lo Grau]] (1968) y l'[[entibo de Mediano]] (1969).

Clamosa ye un lugar que se troba engarrotau en un [[cerro|cerret]] penyascoso, con una estructura urbana basada en as casas pretas d'entre ellas y contra la [[roca|penya]], lo que fa pensar en un planiamiento defensivo caracteristico d'as poblacions antigas. En l'altura d'o lugar se i troba as enrunas d'un [[castiello|castillet]] modesto (que beluns datan en o [[sieglo XI]]) que probablement explica las oríchens de l'asentamiento. O castillet posiblement se complementaba con o d'[[Castiello d'Escaniella|Escaniella]], y toz dos con os poderosos castiellos de [[castiello de l'Abizanda|l'Abizanda]] y [[castiello de Troncedo|Troncedo]], en un aria tan en sud de o [[Condau de Sobrarbe|Sobrarbe]] que en belaltro tiempo fué mugadera con a [[Al-Ándalus|espanya musulmana]].

Clamosa teneba una [[salina]] que pareix que no feba prou producción ta abastir a o propio lugar en as epocas de mas gran expansión demografica, y a demés, heba tenido en bella epoca una [[pedrera]] de [[cheso (roca)|cheso]] y unatra de [[calso]], todas dos yeran albandonadas en [[1950]]. O [[molino]] [[farina|farinero]] el llevaban os de lugar, y o molino d'[[olio]] yera propiedat d'os de a Selva, una pardina en o mont a man de Bediello.

== Demografía ==
O lugar de Clamosa naixió, d'alcuerdo con bels especialistas, a redol d'o castiello que coronaba la penya en a que s'asola. En o [[fogache]] de [[1495]] teneba 11 fuegos, y d'alcuerdo con [[Manuel Benito Moliner]], o numero de fuegos (casas) que i habió alto u baixo se mantenió estable dica la segunda mitat d'o [[sieglo XIX]], momento en o que a explosión demografica cheneralizada en tot l'[[Alto Aragón]], pudo elevar-ne o numero dica 20 u 21 casas.

Iste mismo investigador proposa que a meya de población por casa en Clamosa, en l'anyo [[1787]], yera de 13 personas, lo que sitúa a población total de lugar en os hipoteticos 143 habitants. A mitat d'o sieglo XIX, d'alcuerdo con M. Benito Moliner, o numero habría puyau dica 7,68, y cara ta [[1860]] le atribuye una población de 7,8 personas por fuego, lo que fa un total de 156 habitants. En [[1900]], con un promedio atribuiu de 6,7 habitants por casa, o lugar de Clamosa habría tenido una [[población humana]] estimable en 134 habitants.


==Fiestas==
*[[17 de chinero]], **fiesta d'hibierno**, fendo-le honras a [[Sant Antón Abat|Sant Antón]].
*[[23 de mayo]], [[romería]] ta o [[santuario de Santa María de Bruís]].
*[[15 d'agosto]], **Fiesta Mayor''', fendo-le honras a la Virchen d'agosto.
*17 d'aviento, romería ta a ermita d'a Esperanza.

## Referencias